Diari Oficial de la Generalitat Valenciana


Sumari del DOGV 3979, del 12-04-2001 (2001/3419)

Informació pública del projecte de reparcel·lació corresponent al programa per al desenvolupament d'actuació integrada en l'àmbit de la unitat d'execució UE-1 del sector PP 4 / 1 del Pla General de Benidorm.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3979

Data del DOGV
:   12-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/3419


Organisme emissor
:   Residencial Siglo XXI, SL

Tipus de document
:   Anunci

Informació pública del projecte de reparcel·lació corresponent al programa per al desenvolupament d'actuació integrada en l'àmbit de la unitat d'execució UE-1 del sector PP 4 / 1 del Pla General de Benidorm. [2001/X3419]
  
La mercantil Residencial Siglo XXI, SL, com a agent urbanitzador designat pel ple de l'Ajuntament de Benidorm, mitjançant Acord adoptat en sessió ordinària, de quinze de desembre de dos mil, ha formulat el projecte de reparcel·lació corresponent al Programa per al desenvolupament d'Actuació Integrada, l'àmbit d'actuació del qual compren la unitat d'execució UE-1 del sector PP 4/1 del Pla General de Benidorm. L'esmentat projecte està integrat per:
  
- Memòria.
  
- Annex referit a les connexions exteriors.
  
- Documentació gràfica.
  
Tot allò a l'empara del que preveuen els articles 46, 48 i 50 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
D'acord amb allò previst a l'article 69.1 A) de dita llei, en relació amb l'article 46.3 del mateix cos legal, es sotmet l'esmentat projecte de reparcel·lació a informació pública, per un termini de vint dies comptat a partir de l'endemà de la publicació d' aquest anunci al Diari Oficial de la Generalitat Valenciana.
  
La documentació constitutiva del projecte de reparcel·lació, va ser presentada a l'Ajuntament de Benidorm amb data de 23 de febrer de 2001 (registre d'entrada núm. 3.742), situat a la Plaça de Canalejas núm. 1, i es troba igualment dipositada a la Notaria del senyor Pablo Madrid Navarro del mateix municipi, Via d'Emilio Ortuño núm. 5, edifici Capitol, en horari d' atenció al públic de 9 a 14 hores, de dilluns a divendres.
  
Es fa constar que qualsevol interessat podrà comparèixer a la citada Notaria per a obtindre còpia de l'acta notarial que protocol·litza el projecte de reparcel·lació formulat o sol·licitar que se li exhibesca aquest. Alhora, qualsevol interessat podrà consultar, també a l'Ajuntament, la documentació dipositada, així com formular, en el seu cas, al·legacions dintre del termini d'informació pública esmentat.
  
Igualment, es comunica l'anterior als efectes d'allò disposat a l'article 59.4 de la Llei de Règim Jurídic de les Administracions Públiques i del Procediment Administratiu Comú. D'aquesta manera, desconegut el titular de les parcel·les o el domicili dels titulars cadastrals que s'indiquen tot seguit, es duu a efecte, mitjançant el present edicte, l'avís previst a l'article 46.3 de la Llei Reguladora de l'Activitat Urbanística.
  
Benidorm, 8 de març de 2001.- L'administrador únic: Lal Bhagwandas Sirwani.
  
Relació de parcel·les cadastrals amb titular desconegut.
  
- Referència cadastral: 85574-05
  
Relació de propietaris cadastrals amb domicili desconegut.
  
- José Lloret Lloret
  
- Smith
  
- Friedrich Junge
  
- Walter Prinzen